मुंबई. होटल एंड रेस्टोरेंट एसोसिएशन आॅफ वेस्टर्न इंडिया (एचआरएडब्लूआई) के सदस्य होटल व रेस्टोरेंट इस बार नव वर्ष पर होने वाली कमाई का कुछ भाग राज्य के सूखा पीड़ित किसानों की मदद के लिए देंगे।
उल्लेखनीय है कि एचआरएडब्लूआई पश्चिम भारत के होटल मालिकों का प्रमुख संगठन है। एसोसिएशन ने अपने सदस्यों से अपील की है कि वे नए वर्ष पर होने वाली कमाई में से राज्य के सूखाग्रस्त इलाकों के लोगों की मदद करे।
एचआरएडब्लूआई ने अपने सदस्य होटल व रेस्टोरेंट मालिकों को इस संबंध में पत्र लिखा है। पत्र मंे यह भी अपील की गई है कि थर्टी फर्स्ट की नाइट को होटलों में खाने की बर्बादी न होने पाए। इस आशय का पत्र महाराष्ट्र के अलावा गुजरात, गोवा, छत्तीसगढ, दमन-दीव और दादर व नगरहवेली के सदस्य होटल-रेस्टोरेंट मालिकों को भेजे गए हैं।
एचआरएडब्लूआई के अध्यक्ष भरत मलकानी के अनुसार महाराष्ट्र में किसान आत्महत्या की बढ़ती घटनाओं को देखते हुए हमने इस तरह की अपील अपने सदस्य होटल-रेस्टोरेंट मालिकों से की है।
होटल उद्योग का कृषि क्षेत्र से सीधा जुड़ाव होता है। इसलिए हमें किसानों की मदद के लिए आगे आना चाहिए। नववर्ष उत्साह व आनंद का मौका होता है। हम समझते हैं कि यह समाज सेवा का अवसर भी होता है। -भरत मलकानी, अध्यक्ष एचआरएडब्लूआई
hin_Deva hin_Deva hin_Deva hin_Deva hin_Deva